Opravné uznesenie Krajského súdu Prešov sp. zn. 1Sd/55/2015 z 13. 6. 2016
Opravné uznesenie Krajského súdu Prešov z 13. júna 2016, sp. zn. 1Sd/55/2015, ECLI:SK:KSPO:2016:8015200709.4
Súd: Krajský súd Prešov
Spisová značka: 1Sd/55/2015
ECLI: ECLI:SK:KSPO:2016:8015200709.4
Dátum vydania: 13. 6. 2016
Forma: Opravné uznesenie
Text rozhodnutia
Súd: Krajský súd Prešov Spisová značka: 1Sd/55/2015 Identifikačné číslo súdneho spisu: 8015200709 Dátum vydania rozhodnutia: 14. 06. 2016 Meno a priezvisko sudcu, VSÚ: JUDr. Viera Zoľáková ECLI: ECLI:SK:KSPO:2016:8015200709.4 Opravné uznesenie Krajský súd v Prešove v právnej veci navrhovateľa B. S., bytom v W., M. XXX/XX, právne zastúpeného JUDr. Mariánom Ďurinom, advokátom, AK Bratislava, Sibírska 4, proti odporkyni Sociálnej poisťovni, ústredie v Bratislave, ul. 29. augusta č. 8, Bratislava, o starobný dôchodok takto r o z h o d o l : O p r a v u j e prvý výrok rozsudku Krajského súdu v Prešove zo dňa 31. marca 2016, č.k. 1Sd/55/2015 - 82 tak, že správne znie : „Súd z r u š u j e rozhodnutie odporkyne zo dňa 17. júna 2015 č. 411 101 7290 0 podľa § 250j ods. 2 písm. d/ O.s.p. v spojení s ustanovením § 250l ods. 2 O.s.p. a vec v r a c i a odporkyni na ďalšie konanie.“ Zároveň, v celom rozsahu odôvodnenia tam, kde je uvedené číslo zrušeného rozhodnutia odporkyne, má byť správne uvedené číslo 411 101 7290 0. Druhý výrok rozsudku ostáva nezmenený. o d ô v o d n e n i e : Krajský súd v Prešove rozsudkom zo dňa 31. marca 2016, č. k. 1Sd/55/2015- 82 zrušil rozhodnutie odporkyne zo dňa 17. júna 2015 podľa § 250j ods. 2 písm. d/ v spojení s § 250l ods. 2 O.s.p. a vec vrátil odporkyni na ďalšie konanie. Odporkyni uložil povinnosť nahradiť navrhovateľovi trovy konania vo výške 1238,43 EUR na účet právneho zástupcu navrhovateľa JUDr. Mariána Ďurinu v lehote 15 dní od právoplatnosti rozsudku. Po právoplatnosti rozhodnutia bolo zistené, že vo výroku rozhodnutia, ako aj v texte odôvodnenia, je nesprávne uvedené číslo rozhodnutia odporkyne, ktoré bolo predmetom súdneho preskúmania na základe podaného opravného prostriedku. Podľa § 164 v spojení s ustanovením § 246c zákona č. 99/1963 Zb. Občianskeho súdneho poriadku (ďalej len O.s.p.) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Keďže pri písomnom vyhotovení rozsudku vo veci došlo v dôsledku chyby v písaní k zrejmej nesprávnosti a v rozsudku bolo nesprávne uvedené číslo zrušovaného rozhodnutia, súd túto zrejmú nesprávnosť opravuje a tam, kde je uvedené číslo 441 101 7290 0, má byť správne uvedené číslo 411 101 7290 0. Súd vzhľadom na uvedené, v súlade s postupom podľa § 164 O.s.p. rozhodol tak, ako je uvedené vo výrokovej časti opravného uznesenia. Poučenie: Proti tomuto uzneseniu je prípustné odvolanie v lehote 15 dní odo dňa doručenia na Najvyšší súd Slovenskej republiky v Bratislave prostredníctvom Krajského súdu v Prešove, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha, teda ako navrhuje, aby vo veci rozhodol odvolací súd.

